Ravintolayrittäjä tarjosi asunnottomille ruokaa ja joutui vihapuheen kohteeksi – maahanmuuttaja­taustainen hyväntekijä on saanut lokaa niskaansa

Sininauhasäätiö ja Vallilassa kebabravintolaa pitävä yrittäjä ovat saaneet vihapuheluita sen jälkeen, kun yrittäjä tarjosi syrjäytyneille 120 ruoka-annosta.

Vallilalaisen ravintola King Kebabin ravintolapäällikkö Ahmet Deniz ja Sininauhasäätiö ovat joutuneet vihapuheen ja häirinnän kohteeksi Denizin tarjottua syrjäytyneille joulun alla ilmaisia ruoka-annoksia.

Asiasta tiedotti Sininauhasäätiö keskiviikkona.